**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/40, 04.10.2017թ.

**Բողոք բերող անձ՝** «Արիկո-Գոռ» ՓԲԸ

**Պատվիրատու՝** ՀՀ արդարադատության նախարարության ԴԱՀԿ ապահովող ծառայություն

**Գնման ընթացակարգի ծածկագիրը և առարկան՝** «ԴԱՀԿ-ԳՀԱՊՁԲ-17/2» ծածկագրով գնանշման հարցման ընթացակարգ / տպագիր ծրարների ձեռքբերում

**Բողոքի պահանջը`**

1.Դադարեցնել ՀՀ արդարադատության նախարարության ԴԱՀԿ ապահովող ծառայության կարիքների համար տպագիր ծրարներ պատուհանով ապրանքների ձեռքբերման նպատակով հայտարարված «ԴԱՀԿ-ԳՀԱՊՁԲ-17/2» ծածկագրով գնանշման հարցման ընթացակարգի գնահատող հանձնաժողովի 2017թ. սեպտեմբերի 23-ի թիվ 2 արձանագրությամբ «Բլանկհրատ» ՓԲԸ-ի հայտը բավարար գնահատելու մասին որոշումը:

2. Որպես միջանկյալ ընթացակարգ կիրառել ժամանակավոր միջոց՝ կասեցնել «ԴԱՀԿ-ԳՀԱՊՁԲ-17/2» ծածկագրով գնանշման հարցման ընթացակարգը և/կամ Պատվիրատուի և գնահատող հաննաժողովի կողմից «ԴԱՀԿ-ԳՀԱՊՁԲ-17/2» ծածկագրով գնանշման հարցման ընթացակարգի շրջանակներում կայացված ցանկացած այլ որոշման գործողությունը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: